Odense Adresse-Contoirs Efterretninger, 1843-11-18
Fædrelandet. Blandinger. Grev Alexis de St. Priest, der har været fransk Gesandt ved det danske Hof, er ankommen til Paris. Hans Forflyttelse til det bayerske Hof er officiel. Han ansees for en af Frankerigs aandrigste Mænd og har ved sit nyligt udkomne Værk: "LaRoyaute, erhvervet sig en udmærket litterair Anseelse. Ved Festmaaltidet i Ballerup opfordrede Kammerraad Drewsen til at tømme et Sorgens Bæger Efterat have viist Trykkefrihedens store Vigtighed og den danske Presses Fortjenester, saavel af den politiske Udvikling, som af Nationalbevidsthedens Opvækkelse og befæstelse, erindrede han om, at Frederik den Sjette var bleven priist over hele Europa som et Mønster for Fyrster, fordi han ved sin Jndtrædelse i Statsraadet gav Pressen fri, men at hans forandrede Raadgiveres Værk, Frdng. 27 Septbr. 1799, dengang den udkom almindelig var bleven betragtet som en fuldkommen Tilintetgjørelse af Trykkefriheden, hvilket Yttringer af Datidens Skribenter noksom bevidnede. Hvor sørgeligt Pressens Tilstand i den nuværende Tid maatte være, var altsaa især vitterligt deraf, at hiin Forordning nu stod for os som Maalet for vore dristigste Ønsker, som det forsættede Land, hvortil vi længtes tilbage. Men istedetfor at der viste sig nogen Udsigt til at opnaae dette, blev Pressens Stilling Dag for Dag misligere; efterat en Række Reskripter og Placater først havde føiet betydelige Jndskrænkninger til Forordningen. 27 September 1799, havde Placaten 1 November 1832. sat Straf for Mangel paa pligtskyldig Opmærksomhed, og saaledes gjort sandhedskjærlige Mænd det høist vanskeligt, for ikke at sige umuligt, med Frimodighed offentlig at fremsætte deres Meninger. Siden den Tid vare Pressesagerne blevne forvandlede til Criminelsager, og Journalisterne bænkede blandt Tyve og Røvere, derfra var Man gaaet over til at forfølge Talefriheden, og den allernyeste Tid havde Man begyndt at sætte Redacteurer paa Vand og Brød, at fordømme for Uærbødighed, Ubeskedenhed ja endog for Tankestreger, og endelig havde Presseforfølgelsen naaet sin Høide ved Undertrykkelsen af Artikler af politisk Jndhold uden Sag Anlæg, hvorfra der kun var eet Skridt til fuldstændig Censur. Efterat have omtalt de 3 Omstændigheder, den formeentligen skulle have fremkaldt Spektaklet i Jtzeho(see Torsdagsavisen, tredie Spalte!), vedbliver OldbeUgeblad: "Men disse Omstændigheder tilsammenlagte med Undtagelse af den førstnævnte, som rigtignok intet fornuftigt Menneske kunde forudsee, ere allerede forlængst almindelig erkjendte for Misligheder, der burde have været undgaaede. Har Dragonernes Forhold endogsaa været urigtigt og fortjener at revses med en passende Straf, saa kan Man paa den anden Side vist heller ikke nægte, at samme ene og alene er udsprungen af saadanne Misforhold, hvis Afhielpelse allerede mange Gange, men hidtil forgiæves, er bleven ønsket. Naar vi forøvrigt regne danske Officerers Ansættelse ved de herværende Tropper med iblandt Aarsagerne til Utilfredsheden, saa have vi herved naturligviis kun det nationale og statsretlige Punkt for Øie; thi ingenlunde troe vi, at en dansk Officeer, som saadan, skulde være mindre god og mindre hæderværdig, end een af vore egne. Men hvad vilde der vel opstaae deraf, og hvad vilde Man vel sige dertil, ifald der blandt de ungarske Tropper blev ansat østerrigske eller blandt de norske svenske Officerer, og Hertugdommernes historiske og statsretlige, omendskjøndt rigtignok ingenlunde deres faktiske Stilling er dog saa temmelig liig Norges til Sverrig og Ungarns til Østerrig. Naar vil Man endelig lære at indsee, at ikkun Enighed gjør stærk og stor og naar vil Man endelig ophøre, unaturligt at ville sammensmelte modstræbende, baade ved Historie og Nationalitet forskjellige Lande til et Heelt!"- J den høitagtede Jngenieurcapitain v. Küker har Fædrelandet atter tabt en af sine udmærkede Høiskoleofficerer. Den 2 ds. bleve hans jordiske Levninger høitideligt begravne i Flensborg, hvor han var beskjæftiget med den Husumer Chaussee. Christians-Garden ledsagede ham med Sørge-Musik, en Afdeling af Frederiks=Garden fulgte som Liigbærere paa begge Sider af Liigvognen og nedsænkede Kisten i Graven. Hr. Provst Volquardsen holdt en til Omstændighederne passende Tale, der, saavelsom hele Sørge-Akten, gjorde dybt. Jndtryk paa den talrige Forsamling. Efter Talen af forede Christians=Garden tre Salver over Graven. Den Afdøde efterlader en ung dybtsørgende Hustru med et Barn i den spæde Alder. Denne agtede og dygtige Mands tidlige Bortgang (2 Aar gl.) - siger Flensb.